Japanese Language Center for International Students

**Japanese Language Center for International Students** (ญี่ปุ่น: 留学生日本語教育センター *Ryūgakusei Nihongo-kyōiku Sentā*) หรือที่นิยมเรียกว่า **JLC** เป็นสถาบันสอนภาษาญี่ปุ่นในมหาวิทยาลัยโตเกียวศึกษาต่างประเทศ (TUFS: Tokyo University of Foreign Studies) และเป็นสถาบันสำหรับนักเรียนต่างชาติที่ใหญ่ที่สุดในญี่ปุ่น ตั้งอยู่ในเมืองฟุจู (府中市 *Fuchū-shi*) จังหวัดโตเกียว

## หอพักสำหรับนักเรียนต่างชาติ

### **ตำแหน่ง**

หอพักที่น้องๆ ปี 0 จะได้พักจะเป็น**หอที่ 1** (มีทั้งหมด 3 หอ อยู่ติดๆ กัน โดยหอที่ 1 อยู่ด้านหน้าสุด) อยู่ใกล้ๆ กับอาคารเรียน ในกรณีที่ตื่นสายสามารถวิ่งจากห้องพักไปถึงห้องเรียนได้ภายใน 3-4 นาที ด้านหน้าหอจะมีที่จอดจักรยาน ส่วนข้างๆ จะเป็นสนามเบสบอล

### **การเข้าออก**

โดยทั่วไป จะต้องใช้บัตรนักเรียนทุกครั้งเวลาเข้าหอพักเนื่องจากเป็นประตูไฟฟ้า แต่เวลาออกไม่ต้องใช้บัตร

* **การเดินจากข้างหน้าหอเข้าไปถึงห้องพักของตัวเอง**นั้น จะต้อง (1.) ใช้บัตรนักเรียนรูดที่แถบแม่เหล็กตรงประตูทางเข้าหอก่อนเพื่อเปิดประตู เดินเข้าไปเลี้ยวขวา และ (2.) ต้องรูดบัตรอีกครั้งเพื่อเปิดประตูเหล็กด้านใน จึงจะสามารถเข้าไปใช้ลิฟต์หรือบันไดได้

* อย่างไรก็ตาม **มีทางที่จะขึ้นลิฟต์หรือบันไดได้โดยไม่ต้องรูดบัตรในข้อ** (2.) คือ ไม่ต้องเข้าประตูเหล็ก แต่ให้เลี้ยวซ้ายหน้าห้องน้ำและเดินตรงไปใช้ประตูที่สุดทางเดินยาว ด้านหลังประตูนั้นคือลิฟต์และบันไดนั่นเอง ประตูนี้ไม่ต้องรูดบัตรถ้าเดินผ่านเพื่อออกไปใช้ลิฟต์ แต่จะต้องรูดบัตรถ้าเดินจากลิฟต์กลับเข้ามา

* **วิธีเข้ามาในหอแบบฉุกเฉินในกรณีที่บัตรหายและคนเฝ้าประตูไม่อยู่** คือ ให้หากระดาษมา 1 แผ่น เดินมาที่ประตูเลื่อนด้านหน้าหอแล้วใช้กำลังแง้มประตูไว้ให้เกิดช่องว่างประมาณ 1-2 มิลลิเมตร รีบเอากระดาษสอดเข้าไปในช่องว่าง แล้วเลื่อนกระดาษขึ้นไปให้สูงที่สุด กระดาษจะไปผ่านเซ็นเซอร์สำหรับเปิดประตูที่อยู่ด้านใน และจะทำให้ประตูเปิดเองอย่างง่ายดาย

### **ห้องพัก**

* ห้องพักขนาดเล็กมาก เล็กกว่าห้องฝั่งโอซาก้า แต่ข้อดีคือมีห้องน้ำในตัว ภายในห้องมีเฟอร์นิเจอร์และของใช้จำเป็นให้เพียบพร้อม (เตียง ฟูก ผ้าห่ม หมอน โต๊ะ เก้าอี้ ถังขยะ ผ้าม่าน หิ้งหนังสือ ตู้เย็น เตาไฟฟ้า อ่างล้างจาน ชั้นวางของ ราวแขวนผ้าในห้องและที่ระเบียง)
* มีห้องน้ำเล็กๆ ในตัว พร้อมอ่างอาบน้ำ
* **วิธีต้มน้ำอุ่น ต้องหมั่นเปิดเครื่องต้มน้ำเป็นประจำทุก 2-4 วัน** ขึ้นอยู่กับปริมาณน้ำอุ่นที่ใช้และอุณหภูมิภายนอก (เครื่องอยู่ติดกับอ่างล้างจาน) เครื่องนี้มันจะต้มน้ำแล้วเก็บน้ำร้อนไว้ในเครื่อง พอน้ำร้อนหมดก็ต้องต้มใหม่เรื่อยๆ ใช้เวลาต้มหลายชั่วโมงเหมือนกัน น้ำร้อนนี้จะใช้ได้โดยการเปิด**ก๊อกสีแดง**ที่อ่างล้างจาน กับอ่างล้างมือ+ฝักบัวให้ห้องน้ำ น้ำร้อนจะร้อนมากๆๆๆ ห้ามโดนผิวหนังโดยไม่ผสมน้ำเย็นเด็ดขาด เครื่องนี้กินไฟพอสมควร ถ้าอยากประหยัดไฟ หน้าร้อนอาจอาบน้ำแบบไม่ต้ม

ด้านซ้ายของรูปเป็นประตูห้องน้ำ ที่เห็นตรงกลางคือประตูเข้าออก ตู้เหล็กขาวๆ ทางขวาคือเครื่องต้มน้ำ ถัดมาคืออ่างล้างมือในห้องมีตู้เย็นและชั้นวางของให้ ถ้ามองดีๆ ทางด้านซ้ายจะเห็นเตาไฟฟ้าชั้นวางของกับโต๊ะหนังสือโต๊ะหนังสือ พร้อมโคมไฟ ลิ้นชัก และเก้าอี้หน้าต่างพร้อมผ้าม่าน ตรงระเบียงมีราวตากผ้า นี่คือวิวของห้อง 517 ชั้น 5 หน้าต่างหันไปทางทิศตะวันออก
### **สิ่งอำนวยความสะดวก**

* **กล่องจดหมาย** - อยู่ด้านหน้าหอ (ก่อนเข้าประตูมา) เวลามีจดหมาย บิลค่าน้ำ/ค่าไฟ ฯลฯ มาส่ง เค้าจะใส่ไว้ในนี้ ควรมาเช็คดูบ่อยๆ ด้วย ส่วนพวกใบโฆษณาก็ทิ้งๆ ไป ถ้ามีพัสดุมา ลุงที่ออฟฟิศจะเอากระดาษแจ้งพัสดุมาแปะไว้ ให้เดินไปเอาของได้ที่ออฟฟิศด้านใน (เข้าประตูหอไป อยู่ซ้ายมือเลย)

* **ออฟฟิศ** - อยู่ชั้น 1 ติดประตูทางเข้าหอ ปกติจะมีลุงนั่งอยู่ มาติดต่อได้เวลามีพัสดุมาส่ง (ลุงเค้าจะเซ็นรับไว้ให้) หรือเวลามีเอกสารให้ช่วยดู ถ้าไม่สบายหรือบาดเจ็บก็มาขอยาและอุปกรณ์ปฐมพยาบาลพื้นฐานได้
* **ห้อง Common Room ชั้น 1** - เป็นที่นั่งเล่น มีทีวีให้ดู แต่ห้ามทานอาหารข้างใน คนไทยใช้เป็นที่ชุมนุมหลายครั้ง บางครั้งก็เอาบอร์ดเกมมาเล่นๆ กัน
* **ห้อง Common Room ชั้นอื่นๆ** - เป็นห้องส่วนรวม โล่งๆ ไม่มีประตูกั้น ข้างในมีแค่โต๊ะกับเก้าอี้ แต่บางชั้นจะมีไมโครเวฟให้ใช้ (ด้านในเครื่องอาจจะเน่ามาก)
* **ห้องดนตรี** - เป็นห้องค่อนข้างเก็บเสียง ขนาดไม่ใหญ่มาก อยู่ติดกับ common room ชั้น 1 ในห้องมีเปียโนไม้อย่างดี (แบบ upright ยี่ห้อ Yamaha) ให้เล่นได้ พร้อมมีโน้ตเปียโนที่นักเรียนรุ่นก่อนๆ ทิ้งไว้ให้ ปกติห้องนี้สามารถเดินเข้าไปได้เลยถ้าไม่มีคนอยู่ แต่ถ้าต้องการจองห้องไว้ใช้ให้ติดต่อห้องออฟฟิศใกล้ๆ
* **ห้องครัว** - อยู่ชั้น 1 ถัดจากห้องคอมพิวเตอร์ ข้างในมีโต๊ะอาหาร เตาไฟฟ้า เตาอบขนม ตู้เย็น แล้วก็มีจานชามช้อนส้อมวางๆ ไว้ให้บ้าง (แต่แนะนำให้เตรียมไปเอง) สภาพห้องถือว่าโอเคเลย
* **ห้องซักผ้า** - ของผู้ชายอยู่ชั้น 2 ของผู้หญิงอยู่ชั้น 6[*confirmation needed*] มีบริการเครื่องซักผ้าและเครื่องปั่นแห้ง เวลาใช้ให้หยอดเหรียญ 100 เยน ซักผ้าใช้เวลา 38 นาที/ครั้ง ปั่นผ้า 30 นาที/ครั้ง แถวๆ นั้นจะมีตู้ขายของแบบหยอดเหรียญด้วย (自動販売機 *jidō-hanbaiki*)
* **ห้องคอมพิวเตอร์** - อยู่ชั้น 1 ติดกับห้องน้ำ มีคอมพิวเตอร์หลายเครื่องให้ใช้ พร้อมเครื่องพิมพ์และสแกนเนอร์ขนาด A4 (ถ้าจะสแกนใหญ่กว่า A4 ให้ไปใช้ที่ห้องสมุด) ในห้องเปิดแอร์/ฮีตเตอร์ สามารถมานั่งเล่นคอม/ดูหนัง/อ่านหนังสือได้ ถ้าอยากประหยัดไฟในห้อง

## การเดินทาง

### **รถไฟ**

สถานีรถไฟในละแวกนั้นมี 2 สถานี คือ

* **สถานีทะมะ** (多磨駅 *Tama-eki*) **สายเซบุ ทะมะงาวะ** (西武多摩川線 *Seibu Tamagawa-sen*) เป็นสถานีรถไฟที่อยู่ใกล้ที่สุด สามารถนั่งไป 2 ป้ายเพื่อไปลง**สถานีมุซะชิซะไก** (武蔵境駅 *Musashi-sakai-eki*) ของสายจูโอ (中央本線 *Chūō-honsen*) ได้
* **สถานีโทบิตะคิว** (飛田給駅 *Tobitakyū-eki*) **สายเคโอ** (京王線 *Keiō-sen*) โดยราคาจะถูกกว่าสายทะมะงาวะ แต่ว่าอยู่ไกลกว่า อาจต้องปั่นจักรยานไป แถวๆ สถานีจะมีที่จอดจักรยานแบบเสียเงิน

## ​อ้างอิง

1. ↑ http://www.tufs.ac.jp/common/jlc/english/point/index.html